b'\n_START_ARTICLE_\nPienza\n_START_SECTION_\nRojstni kraj Pija II.\n_START_PARAGRAPH_\nKo je Enej Pikolomini postal pape\xc5\xbe z imenom Pij II., je hotel med drugimi velikimi na\xc4\x8drti spremetiti tudi svoj rojstni kraj Corsignano v \xc2\xbbvzorno mesto\xc2\xab, ki ga \xc5\xa1e dandanes mnogi ob\xc4\x8dudujejo in je pod za\xc5\xa1\xc4\x8dito Unescove svetovne dedi\xc5\xa1\xc4\x8dine. Kot zavetnik humanistov je zaposlil stavbenika Bernarda Rossellinija, da bi spremenil njegovo rojstno vas Corsignano v mesto Pienza. Rossellinijeve stavbe in mestni na\xc4\x8drt predstavljajo zgodnji primer renesan\xc4\x8dnega mestnega na\xc4\x8drtovanja.\n_START_SECTION_\nPien\xc5\xa1ka stolnica\n_START_PARAGRAPH_\nVelika Pikolominijeva osebnost ni bila le gonilna sila za celotno mestno preureditev njegovega rojstnega mesta Corsignana-Pienze, ampak mnogo \xc5\xa1ir\xc5\xa1e obnovitve celotne sienske umetosti, ki jo je uvedel v renesanso. Njegov kraj je postal novo \xc5\xa1kofijsko mesto, \xc4\x8digar na\xc4\x8drt je napravil najbolj\xc5\xa1i Albertijev u\xc4\x8denec Rossellino , ki je za pape\xc5\xbea narisal mestni na\xc4\x8drt v sodobni zgodovini, kakor tudi uredil pala\xc4\x8do ter veliko stolnico. Ta stavba, posve\xc4\x8dena avgusta 1462, je bila znamenje novega mesta, ki prevzame obiskovalca kot renesan\xc4\x8dni spomenik, \xc4\x8deprav je ohranila tudi nekaj prvin gotskega izro\xc4\x8dila. Prelepo pro\xc4\x8delje, ki odmeva klasi\xc4\x8dno anti\xc4\x8dnost, uvaja v notranj\xc5\xa1\xc4\x8dino z gotskimi oboki, osvetljeno z izrednimi okni, ki spreminjajo pien\xc5\xa1ko stolnico v stekleno hi\xc5\xa1o. Oltar krasijo zgodnje renesan\xc4\x8dne sienske umetnine, ki so jih naslikali na srednjeve\xc5\xa1ko zlato ozadje Di Pietro , Di Paolo , Vecchietta , in Di Giovanni\n_START_SECTION_\nSpomin\n_START_PARAGRAPH_\nPienza proslavlja \xc5\xa1esto stoletje od rojstva svojega\xc2\xa0\xc2\xbbustanovitelja\xc2\xab, Silvija Eneja Pikolominija. Ob tej obletnici potekajo v kraju prireditve v \xc4\x8dast tega slavnega humanista, na\xc4\x8drtovalca kri\xc5\xbearske vojne, velikopoteznega pape\xc5\xbea in Marijinega \xc4\x8dastilca.'